**NÁRODNÁ   RADA SLOVENSKEJ   REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IX. volebné obdobie**

Číslo: KNR-VSRR-4449/2025-17

**642a**

**S p o l o č n á    s p r á v a**

**výborov Národnej rady Slovenskej republiky o prerokovaní vládneho návrhu zákona o podpore prioritných okresov (tlač 642a)** v druhom čítaní

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Výbor Národnej rady Slovenskej republiky pre verejnú správu a regionálny rozvoj ako gestorský výbor k **vládnemu návrhu zákona o podpore prioritných okresov (tlač 642)** podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky spoločnú správu výborov Národnej rady Slovenskej republiky:

**I.**

Národná rada Slovenskej republiky uznesením č. 860 z 3. apríla 2025 pridelila **vládny návrh zákona o podpore prioritných okresov (tlač 642)** na prerokovanie týmto výborom:

**Ústavnoprávnemu výboru Národnej rady Slovenskej republiky a**

**Výboru Národnej rady Slovenskej republiky pre verejnú správu a regionálny rozvoj;**

Výbory prerokovali predmetný  návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol  návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu  zákona podľa § 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

Výbory Národnej rady Slovenskej republiky, ktorým bol  návrh zákona pridelený zaujali k nemu nasledovné stanoviská:

**Ústavnoprávny výbor** Národnej rady Slovenskej republiky uznesením č. 301 z 22. mája 2025 s návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**Výbor Národnej rady Slovenskej republiky pre verejnú správu a regionálny rozvoj** uznesením č. 118 z 27. mája 2025 s návrhom zákona **súhlasil** a odporučil ho Národnej rade Slovenskej republiky **schváliť s pozmeňujúcimi a doplňujúcimi návrhmi;**

**IV.**

Z uznesení výborov Národnej rady Slovenskej republiky uvedených pod bodom III. spoločnej správy vyplynuli tieto pozmeňujúce a doplňujúce návrhy:

1. Za úvodnou vetou zákona sa vypúšťajú slová „Čl. I“.

Legislatívno-technická úprava; vypúšťa sa označenie „Čl. I“ z dôvodu, že uvedený zákon neobsahuje novelizáciu ďalších zákonov.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V § 7 ods. 7 poznámky pod čiarou k odkazom 7 a 8 znejú:

„7) Zákon č. 25/2025 Z. z. Stavebný zákon a o zmene a doplnení niektorých zákonov (Stavebný zákon) v znení zákona č. 77/ 2025 Z. z.

8) § 29 ods. 1 písm. a) až d) zákona č. 25/2025 Z. z .“.

Legislatívno-technická úprava; aktualizácia odkazov 7 a 8 z dôvodu prijatia nového zákona č. 25/2025 Z. z. Stavebný zákon a o zmene a doplnení niektorých zákonov (Stavebný zákon).

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V § 10 ods. 2 sa slovo „prijatý“ nahrádza slovom „schválený“.

Legislatívno-technická úprava; zjednotenie terminológie prechodného ustanovenia s § 4 ods. 1 zákona č. 336/2015 Z. z. o podpore najmenej rozvinutých okresov a o zmene a doplnení niektorých zákonov v znení neskorších predpisov, ako aj s § 10 ods. 5 návrhu zákona.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. V § 12 sa slová „1. mája 2025“ nahrádzajú slovami „1. augusta 2025“. V tejto súvislosti sa v § 10 ods. 1, 2, 3 a 5 slová „30. apríla 2025“ nahrádzajú slovami „31. júla 2025“.

Posunutie účinnosti a s tým súvisiaca úprava prechodných ustanovení zohľadňuje dĺžku legislatívneho procesu, ako aj požiadavky a lehoty ustanovené Ústavou Slovenskej republiky [čl. 87 ods. 2 až 4 a čl. 102 ods. 1 písm. o)] a súčasne bude zabezpečená potrebná legisvakancia.

Ústavnoprávny výbor NR SR

Výbor NR SR pre verejnú správu a regionálny rozvoj

**Gestorský výbor odporúča schváliť.**

1. Doterajší text vládneho návrhu zákona sa označuje ako článok I a dopĺňa sa článkami II a III, ktoré znejú:

„Čl. II

Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona Národnej rady Slovenskej republiky č. 43/1993 Z. z., zákona Národnej rady Slovenskej republiky č. 252/1994 Z. z., zákona Národnej rady Slovenskej republiky č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., nálezu Ústavného súdu Slovenskej republiky č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 267/2006 Z. z., uznesenia Ústavného súdu Slovenskej republiky č. 616/2006 Z. z., zákona č. 330/2007 Z. z., zákona č. 334/2007 Z. z., zákona č. 335/2007 Z. z., nálezu Ústavného súdu Slovenskej republiky č. 205/2008 Z. z., zákona č. 384/2008 Z. z., zákona č. 445/2008 Z. z., nálezu Ústavného súdu Slovenskej republiky č. 511/2009 Z. z., zákona č. 102/2010 Z. z., zákona č. 204/2011 Z. z., zákona č. 361/2012 Z. z., zákona č. 160/2014 Z. z., zákona č. 180/2014 Z. z., uznesenia Ústavného súdu Slovenskej republiky č. 239/2014 Z. z., zákona č. 125/2015 Z. z., zákona č. 447/2015 Z. z., zákona č. 125/2016 Z. z., nálezu Ústavného súdu Slovenskej republiky č. 131/2017 Z. z., zákona č. 70/2018 Z. z., zákona č. 177/2018 Z. z., zákona č. 5/2019 Z. z., zákona č. 413/2019 Z. z., zákona č. 73/2020 Z. z., zákona č. 338/2020 Z. z., zákona č. 345/2020 Z. z., zákona č. 488/2021 Z. z., zákona č. 512/2021 Z. z., zákona č. 42/2022 Z. z., zákona č. 137/2023 Z. z., zákona č. 195/2023 Z. z., zákona č. 205/2023 Z. z., zákona č. 285/2023 Z. z. a zákona č. 26/2025 Z. z. sa mení a dopĺňa takto:

1. V § 2 ods. 5 sa slová „osobitný predpis“ nahrádzajú slovami „tento zákon“.
2. § 2a sa dopĺňa odsekom 7, ktorý znie:

„(7) Ak v súvislosti s rozdelením alebo zlúčením obcí alebo častí obce trvá spor o zaradenie konkrétneho súvislého územia do územia jednej z dotknutých obcí alebo častí obce, môže na návrh jednej z dotknutých obcí alebo častí obce o zmene hraníc územia obce alebo časti obce rozhodnúť vláda Slovenskej republiky, ak

1. odo dňa účinnosti právneho titulu na rozdelenie alebo zlúčenie uplynulo viac než desať rokov,
2. došlo k urbanistickému splynutiu sporných území s obcou alebo jej časťou, ktorá navrhuje, aby bolo rozhodnuté o zmene územia obce alebo jej časti,
3. sa rozhodne v súlade s výsledkom hlasovania osôb s trvalým pobytom na spornom území o tom, v ktorej obci alebo časti obce chcú mať trvalý pobyt.“.

V Slovenskej republike naďalej existujú spory medzi obcami o hranice katastrálnych území. Častokrát ide o dlhoročné spory medzi samosprávami, ktorých riešenie je extrémne náročné. V týchto prípadoch nastávajú situácie, ktoré nemusí vyriešiť ani súdne rozhodnutie. Preto sa navrhuje vo výnimočných a taxatívne vymedzených prípadoch zveriť právomoc rozhodnúť o zmene hranice katastrálneho územia vláde Slovenskej republiky na návrh niektorého zo zainteresovaných subjektov.

Čl. III

Zákon Národnej rady Slovenskej republiky č. 162/1995 Z. z. o katastri nehnuteľností a o zápise vlastníckych a iných práv k nehnuteľnostiam (katastrálny zákon) v znení zákona Národnej rady Slovenskej republiky č. 222/1996 Z. z., zákona č. 255/2001 Z. z., zákona č. 419/2002 Z. z., zákona č. 173/2004 Z. z., zákona č. 568/2007 Z. z., zákona č. 669/2007 Z. z., zákona č. 384/2008 Z. z., zákona č. 304/2009 Z. z., zákona č. 103/2010 Z. z., zákona č. 345/2012 Z. z., zákona č. 180/2013 Z. z., zákona č. 125/2016 Z. z., zákona č. 212/2018 Z. z., zákona č. 225/2019 Z. z., zákona č. 325/2022 Z. z., zákona č. 2/2023 Z. z., zákona č. 205/2023 Z. z., zákona č. 46/2024 Z. z., zákona č. 142/2024 Z. z. a zákona č. 26/2025 Z. z. sa mení a dopĺňa takto:

1. V § 18 sa za odsek 1vkladá nový odsek 2, ktorý znie:

„(2) Vo veci zmeny hranice katastrálneho územia, ktorá je súčasne hranicou obce, a o ktorej rozhodla vláda Slovenskej republiky, koná okresný úrad v sídle kraja.“

Doterajší odsek 2 sa označuje ako 3.

1. V § 34 ods. 1 sa na konci pripája táto veta: „Záznamom sa zapisuje i zmena hranice katastrálneho územia, ktorá je súčasne hranicou obce a o ktorej rozhodla vláda Slovenskej republiky.“.
2. V § 35 ods. 2 písm. a) sa za slová „právo k nehnuteľnosti“ vkladajú slová „alebo ktorej obsahom je rozhodnutie štátneho orgánu o zmene hranice katastrálneho územia“.
3. Za § 79l sa vkladá § 79m, ktorý vrátane nadpisu znie:

„§ 79m

Prechodné ustanovenia k úpravám účinným dňom vyhlásenia v Zbierke zákonov Slovenskej republiky

Na zápis zmeny hranice katastrálneho územia na základe rozhodnutia vlády Slovenskej republiky vydaného pred dňom účinnosti tohto zákona sa použijú ustanovenia v znení účinnom odo dňa vyhlásenia v Zbierke zákonov Slovenskej republiky.“.“.

Články II a III nadobúdajú účinnosť dňom vyhlásenia v Zbierke zákonov Slovenskej republiky.

V súvislosti s doplnením článkov II a III sa primerane upraví názov vládneho návrhu zákona a doterajší § 12 sa označí ako čl. IV.

V súvislosti s navrhovanou zmenou zákona o obecnom zriadení je potrebné upraviť aj katastrálny zákon tak, aby rozhodnutia vlády SR bolo možné vykonať. Do katastrálneho zákona navrhujeme doplniť ustanovenie, ktorým sa zverí právomoc rozhodovať o zmene hraníc katastrálnych území na základe rozhodnutia vlády SR okresnému úradu v sídle kraja. Takáto úprava vychádza z platného znenia zákona o obecnom zriadení (§ 2 ods. 5). Ďalšie navrhované zmeny smerujú k odstráneniu prípadných nejasností v postupe štátnych orgánov.

Výbor NR SR pre verejnú správu a regionálny rozvoj

**Gestorský výbor odporúča schváliť.**

**V.**

Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať takto:

hlasovať spoločne o bodoch **1 až 5** spoločnej správy, s odporúčaním gestorského výboru **schváliť**.

**VI.**

Gestorský   výbor na základe  stanovísk výborov k**vládnemu návrhu zákona o podpore prioritných okresov (tlač 642)** odporúča Národnej rade Slovenskej republiky predmetný návrh  zákona **schváliť** v znení schválených pozmeňujúcich a doplňujúcich návrhov uvedených v spoločnej správe.

Spoločná správa výborov Národnej rady Slovenskej republiky o prerokovaní  **vládneho návrhu zákona o podpore prioritných okresov (tlač 642a)** bola schválená  uznesením gestorského výboru č. **121** dňa **27. mája 2025.**

Týmto uznesením výbor zároveň poveril spravodajcu **Viliama ZAHORČÁKA,** aby na  schôdzi Národnej rady Slovenskej republiky informoval o výsledku rokovania Výboru NR SR pre verejnú správu a regionálny rozvoj, a aby pri rokovaní o predmetnom návrhu zákona predkladal návrhy v zmysle príslušných ustanovení zákona č.  350/1996 Z. z. o rokovacom poriadku Národnej rady Slovenskej republiky v znení neskorších predpisov a určil poslancov **Romana MALATINCA, Branislava BECÍKA, Jozefa CECHA, Jaroslava BAŠKU a Vladimíra FAIČA** za náhradníkov spravodajcu**.**

**Igor J A N C K U L Í K, v. r.**

podpredseda

Výboru NR SR pre verejnú správu a regionálny rozvoj

V Bratislave, 27. mája 2025